**ROMÂNIA**

**JUDEŢUL SATU MARE**

**CONSILIUL JUDEŢEAN**

**Proiect de hotărâre nr. \_\_\_\_\_din data\_\_\_\_\_\_\_\_\_\_**

**privind modificarea și completarea Hotărârii Consiliului Județean Satu Mare nr. 6/2023 privind**

**aprobarea încheierii Acordului de Parteneriat în vederea pregătirii proiectului**

**”Cloud Regional Nord-Vest”**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_ al președintelui Consiliului Județean Satu Mare, anexat prezentului proiect de hotărâre,

ținând seama de

- Adresa Serviciului de Telecomunicații Speciale nr. 13161/15.12.2023 înregistrată la registratura Consiliului Județean Satu Mare cu nr. 28413/27.12.2023,

- prevederile art. 6 din Legea nr. 33/1994 privind exproprierea pentru cauză de utilitate publică, republicată, cu modificările și completările ulterioare,

- HG 951/2023 privind înscrierea unui imobil în inventarul centralizat al bunurilor din domeniul public al statului și darea acestuia în administrarea Serviciului de Telecomunicații Speciale,

în conformitate cu prevederile art. 173 alin (1) lit. e) și f), alin. (7) lit. c) și cele ale art. 182 alin. (4) coroborat cu cele ale art. 139 alin. (3) lit. f) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art.I** Se aprobă modificarea și completarea Art.1.din Hotărârea Consiliului Județean Satu Mare nr. 6/2023 privind aprobarea încheierii Acordului de Parteneriat în vederea pregătirii proiectului ”Cloud Regional Nord-Vest” după cum urmează:

**”Art.1.** Se aprobă încheierea Acordului de Parteneriat între Județul Satu Mare, Serviciul de Telecomunicații Speciale, Județul Bihor, Județul Bistrița Năsăud, Județul Maramureș și Județul Sălaj, în vederea implementării în parteneriat a unui proiect de utilitate publică, cu finanțare din fonduri externe nerambursabile, prin Programul Regional Nord-Vest 2021-2027 - proiectul ”Cloud Regional Nord-Vest”, conform *Anexei* care face parte integrantă din prezenta.”

**Art.II** Se modifică Anexa laHotărârea Consiliului Județean Satu Mare nr. 6/2023 privind aprobarea încheierii Acordului de Parteneriat în vederea pregătirii proiectului ”Cloud Regional Nord-Vest”, conform *Anexei* la prezenta hotărâre.

**Art.III** Restularticolelor Hotărârii Consiliului Judeţean Satu Mare nr. 6/2023 rămân neschimbate.

**Art.IV** Cu ducerea la îndeplinire se încredințează Direcția Dezvoltare Regională din cadrul Aparatului de specialitate al Consiliului Județean Satu Mare.

**Art.V** Prezenta hotărâre se comunică Direcției Dezvoltare Regională din cadrul aparatului de specialitate al Consiliului Județean Satu Mare, Serviciului de Telecomunicații Speciale, Județului Bihor, Județului Bistrița Năsăud, Județului Maramureș și Județului Sălaj.

**Satu Mare, \_\_\_\_\_\_\_\_\_\_\_\_2023**

**INIŢIATOR:**

**PREŞEDINTE,AVIZEAZĂ:**

**Pataki Csaba SECRETAR GENERAL AL JUDEŢULUI,**

**Crasnai Mihaela Elena Ana**

Red. Tehn. R.A.L../Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**CABINET PREŞEDINTE**

**Nr.\_\_\_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**privind modificarea și completarea Hotărârii Consiliului Județean Satu Mare nr. 6/2023 privind**

**aprobarea încheierii Acordului de Parteneriat în vederea pregătirii proiectului**

**”Cloud Regional Nord-Vest”**

Serviciul de telecomunicaţii speciale (STS) intenționează să realizeze un proiect cu finanțare din fonduri externe nerambursabile prin Programul Regional Nord-Vest 2021-2027. Proiectul vizează dezvoltarea și administrarea unui Cloud Regional în regiunea Nord-Vest, motiv pentru care a fost aprobată, inițial, încheierea unui Acord de Parteneriat cu județele Bihor, Bistrița Năsăud, Cluj, Maramureș, Satu Mare și Sălaj prin Hotărârea Consiliului Județean Satu Mare nr. 6/2023. Întrucât, Județul Cluj nu a mai dorit implicarea în cadrul acestui proiect, Acordul de parteneriat se va modifica în acest sens.

Prin Acordul de Parteneriat s-a creat cadrul de colaborare dintre parteneri în vederea realizării proiectului de dezvoltare și administrare a unui Cloud Regional în regiunea Nord-Vest.

Serviciul de Telecomunicații Speciale a făcut demersuri pentru obținerea avizului de mediu necesar realizării obiectivului de investiții Cloud Regional Nord-Vest, ocazie cu care, Agenția Națională pentru Protecția Mediului Bistrița-Năsăud a solicitat completarea documentației cu un act care sa ateste că proiectul este de utilitate publică. De asemenea, s-au făcut demersurile pentru darea în administrarea Serviciului de Telecomunicații Speciale a imobilului care se va utiliza ”în vederea dezvoltării infrastructurii Cloudului Regional Nord-Vest, precum și a capacităților tehnico-administrative locale ale Serviciului de Telecomunicații Speciale necesare pentru administrarea ulterioară a acestuia”, așa cum rezultă din art. 1 alin. (2) din HG 951/2023 privind înscrierea unui imobil în inventarul centralizat al bunurilor din domeniul public al statului și darea acestuia în administrarea Serviciului de Telecomunicații Speciale.

Proiectul urmărește satisfacerea interesului cetățenilor în raport cu administrațiile publice prin optimizarea funcționării acestora prin prisma unor criterii ca: reducerea necesității de deplasare a cetățenilor, scăderea timpilor necesari pentru furnizarea serviciilor către cetățeni, scăderea impactului economic asupra sistemului administrativ public județean, asupra bugetului național și implicit asupra cetățenilor contribuabili. Din cele enunțate anterior rezultă caracterul de utilitate publică a proiectului ”Cloud Regional Nord-Vest” acesta servind interesului public.

Luând în considerare cele de mai sus,

În temeiul prevederilor art. 182 alin. (2) din Ordonanța de urgență nr. 57/2019 privind Codul administrativ, cu modificările și completările ulterioare,

**INIŢIEZ:**

**proiectul de hotărâre privind modificarea și completarea Hotărârii Consiliului Județean Satu Mare nr. 6/2023 privind aprobarea încheierii Acordului de Parteneriat în vederea pregătirii proiectului**

**”Cloud Regional Nord-Vest”**

**INIŢIATOR:**

**PREŞEDINTE,**

**Pataki Csaba**

Red. Tehn. R.A ll../Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Nr.\_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**privind modificarea și completarea** **Hotărârii Consiliului Județean Satu Mare nr. 6/2023 privind**

**aprobarea încheierii Acordului de Parteneriat în vederea pregătirii proiectului**

**”Cloud Regional Nord-Vest”**

Serviciul de telecomunicaţii speciale (STS) intenționează să realizeze un proiect cu finanțare din fonduri externe nerambursabile prin Programul Regional Nord-Vest 2021-2027. Proiectul vizează dezvoltarea și administrarea unui Cloud Regional în regiunea Nord-Vest, motiv pentru care a fost aprobată încheierea unui Acord de Parteneriat cu județele Bihor, Bistrița Năsăud, Cluj, Maramureș, Satu Mare și Sălaj prin Hotărârea Consiliului Județean Satu Mare nr. 6/2023. Întrucât, Județul Cluj nu a mai dorit implicarea în cadrul acestui proiect, Acordul de parteneriat se va modifica în acest sens.

Prin Acordul de Parteneriat s-a creat cadrul de colaborare dintre parteneri în vederea realizării proiectului de dezvoltare și administrare a unui Cloud Regional în regiunea Nord-Vest.

Prin Adresa nr. 13161/15.12.2023 înregistrată la registratura Consiliului Județean Satu Mare cu nr. 28413/27.12.2023, Serviciul de Telecomunicații Speciale ne aduce la cunoștință că a făcut demersuri pentru obținerea avizului de mediu necesar realizării obiectivului de investiții Cloud Regional Nord-Vest, ocazie cu care, Agenția Națională pentru Protecția Mediului Bistrița-Năsăud a solicitat completarea documentației cu un act care sa ateste că proiectul este de utilitate publică.

De asemenea, s-au făcut demersurile pentru darea în administrarea Serviciului de Telecomunicații Speciale a imobilului care se va utiliza ”în vederea dezvoltării infrastructurii Cloudului Regional Nord-Vest, precum și a capacităților tehnico-administrative locale ale Serviciului de Telecomunicații Speciale necesare pentru administrarea ulterioară a acestuia”, așa cum rezultă din art. 1 alin. (2) din HG 951/2023 privind înscrierea unui imobil în inventarul centralizat al bunurilor din domeniul public al statului și darea acestuia în administrarea Serviciului de Telecomunicații Speciale.

Proiectul urmărește satisfacerea interesului cetățenilor în raport cu administrațiile publice prin optimizarea funcționării acestora prin prisma unor criterii ca: reducerea necesității de deplasare a cetățenilor, scăderea timpilor necesari pentru furnizarea serviciilor către cetățeni, scăderea impactului economic asupra sistemului administrativ public județean, asupra bugetului național și implicit asupra cetățenilor contribuabili. Din cele enunțate anterior rezultă caracterul de utilitate publică a proiectului ”Cloud Regional Nord-Vest” acesta servind interesului public.

Ținând seama de prevederile Legii nr. 33/1994 privind exproprierea pentru cauză de utilitate publică, republicată, cu modificările și completările ulterioare, care la art. 6 stipulează: ”Sunt de utilitate publică lucrările privind: prospecţiunile şi explorările geologice; extracţia şi prelucrarea substanţelor minerale utile; instalaţii pentru producerea energiei electrice; căile de comunicaţii, deschiderea, alinierea şi lărgirea străzilor; sistemele de alimentare cu energie electrică, telecomunicaţii, gaze, termoficare, apă, canalizare; instalaţii pentru protecţia mediului; îndiguiri şi regularizări de râuri, lacuri de acumulare pentru surse de apă şi atenuarea viiturilor; derivaţii de debite pentru alimentări cu apă şi pentru devierea viiturilor; staţii hidrometeorologice, seismice şi sisteme de avertizare şi prevenire a fenomenelor naturale periculoase şi de alarmare a populaţiei, sisteme de irigaţii şi desecări; lucrări de combatere a eroziunii de adâncime; clădirile şi terenurile necesare construcţiilor de locuinţe sociale şi altor obiective sociale de învăţământ, sănătate, cultură, sport, protecţie şi asistenţă socială, precum şi de administraţie publică şi pentru autorităţile judecătoreşti; salvarea, protejarea şi punerea în valoare a monumentelor, ansamblurilor şi siturilor istorice, precum şi a parcurilor naţionale, rezervaţiilor naturale şi a monumentelor naturii; prevenirea şi înlăturarea urmărilor dezastrelor naturale - cutremure, inundaţii, alunecări de terenuri; apărarea ţării, ordinea publică şi siguranţa naţională,

Având în vedere cele de mai sus, în temeiul prevederilor art. 182 alin. (4) cu trimitere la art. 136 alin. (8) lit. b) și alin. (10) din Ordonanța de urgență nr. 57/2019 privind Codul administrativ, cu modificările și completările ulterioare, **considerăm oportună și legală adoptarea proiectului de hotărâre privind modificarea Hotărârii Consiliului Județean Satu Mare nr. 6/2023 privind aprobarea încheierii Acordului de Parteneriat în vederea pregătirii proiectului ”Cloud Regional Nord-Vest.”**

**Director executiv, Șef Serviciu Managementul Proiectelor,**

**Ștern Felicia Cristina Barta Bianca Melania**

**Vizat juridic,**

**Roatiș Alina–Ligia**

Red. Tehn. R.A.L../Exemplare 5